Terror ombord (film fra 1989)

Terror ombord (originaltittel: Dead Calm) er en australsk thriller fra 1989 regissert av Phillip Noyce. Filmen handler om et ektepar på seiltur i Stillehavet. Seilasen utvikler seg til et mareritt når de tar ombord en fremmed mann i havsnød. Hovedrollene spilles av Sam Neill, Nicole Kidman og Billy Zane. Filmen er basert på Charles Williams roman med samme tittel fra 1963.

Terror ombord ble godt mottatt av kritikerne. Nicole Kidman fikk sitt internasjonale gjennombrudd. Hun var 20 år gammel da hun ble valgt til rollen.https://www.nfsa.gov.au/collection/curated/asset/90988-nicole-kidman-dead-calm

Den hadde norsk kinopremiere den 21. september 1989.Friheten (Oslo), fredag 22. september 1989, s.12.

 Handling 
Ekteparet John og Rae mister en baby i en bilulykke og drar på seiltur i Stillehavet for å få orden på livet og tankene. Der oppdager de en ensom mann i en båt, som sier han er eneste overlevende etter en ulykke. John tviler på historien, drar over til den fremmedes båt for å undersøke og oppdager at det ikke var noen ulykke – men mord. Mannen viser seg og være psykotisk og da Rae stiller spørsmål rundt hans versjon av handlingsforløpet tar han henne som gissel og stikker av i ekteparets båt. John, som er på den andre båten mens dette skjer, må kjempe en desperat kamp for å ta dem igjen.

 Om filmen 

 Innspilling 
Store deler av filmen ble innspilt på Great Barrier Reef, Gold Coast og Hamilton Island.http://www.imdb.com/title/tt0097162/locations

Produksjonskostnadene var på ca 10 millioner AUD.

 Filmanmelderne 
Terror ombord ble godt mottatt av kritikerne. Den amerikanske filmanmelderen Roger Ebert gav den tre av fire stjerner.

Anmelderne i Aftenposten og VG gav den terningkast fire, mens Dagbladets anmelder gav den terningkast tre. VGs anmelder skrev blant annet at: «"Terror om bord" er en besettende thriller. Stemningen er fortettet intens og — det er all grunn til å holde seg fast i sidemannen. Feilen er at i all sin skrekk og gru tipper filmen fullstendig over mot slutten».VG - Gysende terror (22.9.1989, s.39)

 Popularitet 
Den ble en moderat publikumssuksess. Den innbrakte 2,4 millioner AUD i Australia, hvor den ble den nest mest innbringende australske kinofilmen i 1989. Den innbrakte $7,8 millioner i USA. 

 Utmerkelser 
Den ble tildelt fire priser av Australian Film Institute (musikk, klipp og foto), og en Golden Reel av Motion Picture Sound Editors i USA.http://www.imdb.com/title/tt0097162/awards

 Rollebesetning 
 Actor  Role Sam Neill  John Ingram Nicole Kidman  Rae Ingram Billy Zane  Hughie Warriner Rod Mullinar  Russel Bellows Joshua Tilden  Danny George Shevtsov  Lege Michael Long  Lege, spesialist

 Andre filmatiseringer 
Terror ombord kan til en viss grad sees som en nyinnspilling av Orson Welles halvferdige The Deep. Denne ble påbegynt i 1966, men aldri fullført. Produksjonen var preget av finansielle og tekniske problemer og i 1969 ble innspillingen midlertidig forlatt. På grunn av dødsfallet til en av hovedrolleinnehaverne ble den heller aldri fullført senere. I 1996 kom en tredje filmatisering, TV-filmen Inhumanoid. Handlingen i denne er lagt til verdensrommet.http://www.imdb.com/title/tt0097162/movieconnections

 Referanser 

 Eksterne lenker 


Kategori:Filmer fra 1989
Kategori:Australske thrillerfilmer
Kategori:Filmer som foregår ombord på skip
Kategori:Filmer lagt til maritimt miljø
Kategori:Filmer lagt til Stillehavet
Kategori:Engelskspråklige filmer